A Bizottság határozata
(2003. május 16.)
a mezőgazdasági üzemek közösségi tipológiájának kialakításáról szóló 85/377/EGK határozat módosításáról
(az értesítés a C(2003) 1557. számú dokumentummal történt)
(2003/369/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1256/97/EK rendelettel [1] módosított, az Európai Gazdasági Közösségben működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló, 1965. június 15-i 79/65/EGK tanácsi rendeletre [2] és különösen annak 4. cikke (4) bekezdésére és 7. cikke (3) bekezdésére,
mivel:
(1) A legutóbb az 1999/725/EK határozattal [3] módosított 85/377/EGK bizottsági határozat [4] képezi az alapját a mezőgazdasági üzemek gazdasági méretén és a gazdálkodás típusán alapuló osztályozásának, mind a mezőgazdasági üzemszerkezeti felmérések, mind a mezőgazdasági számviteli információs hálózat (FADN) keretében. A mezőgazdasági üzemszerkezeti felmérések európai méretegység és a gazdálkodás típusa szerint osztályozott eredményei szolgálnak az FADN mezőgazdasági mintaüzeme kiválasztásának és súlyozásának alapjául.
(2) A legutóbb az 1837/2001/EK rendelettel [5] módosított, a mezőgazdasági üzemek jövedelmének megállapítására használandó mezőgazdasági adatszolgáltatási űrlap formájáról szóló, 1977. szeptember 23-i 2237/77/EGK bizottsági rendelet [6] megállapítja a mezőgazdasági adatszolgáltatási űrlapon feltüntetendő számviteli adatok típusát.
(3) A legutóbb a 143/2002/EK bizottsági rendelettel [7] módosított, a mezőgazdasági üzemek szerkezetére vonatkozó közösségi felmérések szervezéséről szóló, 1988. február 29-i 571/88/EGK tanácsi rendelet [8] felsorolja a mezőgazdasági üzemszerkezeti felmérések sorozatában felmérésre kerülő jellemzőket.
(4) Mind a mezőgazdasági adatszolgáltatási űrlapot, mind a felmérésre kerülő jellemzők jegyzékét a közelmúltban módosították az említett rendeletek a 2003., a 2005. és a 2007. évi felmérések tekintetében.
(5) Ezért a 85/377/EGK határozatot megfelelőképpen módosítani kell.
(6) Az e határozatban előírt intézkedések összhangban vannak a mezőgazdasági számviteli információs hálózat közösségi bizottságának véleményével,
ELFOGADTA EZT A HATÁROZATOT:
1. cikk
A 85/377/EGK határozat I. és II. melléklete e rendelet mellékletének megfelelően módosul.
2. cikk
Ennek a határozatnak a tagállamok a címzettjei.
Kelt Brüsszelben, 2003. május 16-án.